Penelope Fitzgerald

Penelope Fitzgerald (født 17. desember 1916, død 28. april 2000) var en Booker Prize-vinnende britisk forfatter, poet, essayist og biograf. I 2008 inkluderte The Times henne på en liste over «De 50 største britiske forfattere siden 1945».(5. januar 2008): «The 50 greatest British writers since 1945» . The Times. Krever abonnement. I 2012 mente avisen The Observer at hennes siste roman, The Blue Flower, var en av de «10 beste historiske romaner».Skidelsky, William (13. mai 2012): «The 10 best historical novels». The Observer (Guardian Media Group).

 Liv og virke 
Hun var datter av redaktøren av vittighetsbladet Punch, Edmund Knox, og Christina Hicks, en av de første kvinner som studerte ved University of Oxford. Hun var niese til teolog og forfatter Ronald Knox, kodeknekkeren Dilly Knox og bibelforskeren Wilfred Knox. Hun uttalte at «Da jeg var ung tok jeg min far og mine tre onkler for gitt, og det falt meg aldri inn at noen andre ikke kunne like dem. Senere oppdaget jeg at det var feil, men jeg greide aldri helt å tilpasse meg det. Jeg antok at de var uvanlige, men jeg tenker fortsatt at de hadde rett, og så langt som verden var uenig med dem, var jeg uenig med verden.»«The Knox Brothers», omtale Amazon

Fitzgerald ble utdannet ved Wycombe Abbey og Somerville College ved Universitetet i Oxford. Hun jobbet for BBC under den andre verdenskrig. I 1941 giftet hun seg med Desmond Fitzgerald, en irsk soldat, de fikk tre barn, en sønn og to døtre. I 1960 underviste hun ved den uavhengige skolen Italia Conti Academy, en dramaskole i London. Hun var også ansatt i en bokhandel i Southwold, Suffolk. En stund bodde hun i en båt på Themsen, en husbåt som angivelig sank to ganger. Hun startet sin litterære karriere i 1975, i en alder av 58 år, da hun fikk utgitt en biografi over kunstneren Edward Burne-Jones (1833–1898).

To år senere ble dette fulgt opp av boken Knox Brothers, en biografi om hennes far og onkler, der hun aldri nevnte seg selv ved navn. Senere i 1977 utga hun sin første roman, The Golden Child, et komisk mordmysterium. Romanen er sagt å ha blitt skrevet for å underholde hennes syke ektemann, som døde i 1976. I løpet av de neste fem årene utga hun fire romaner. Fitzgeralds siste roman, The Blue Flower, publisert i 1995, handler om en tysk poet og filosof, og hans kjærlighet for hva som er portrettert som et ganske vanlig barn. Dette er kalt hennes mesterverk, og i 1999 ble det tilpasset og dramatisert for BBC Radio.

 Bibliografi 
 Biografier 
 Edward Burne-Jones (1975)
 The Knox Brothers (1977)
 Charlotte Mew and Her Friends: With a Selection of Her Poems (1984)

 Romaner 
 The Golden Child (1977)
 The Bookshop (1978)
 Offshore (1979)
 Human Voices (1980)
 At Freddie's (1982)
 Innocence (1986)
 The Beginning of Spring (1988)
 The Gate of Angels (1990)
 The Blue Flower (1995, i USA 1997)

 Noveller 
 The Means of Escape (2000)
 At Hiruharma (2000)

 Essayer og bokomtaler 
 A House of Air (amerikansk tittel: The Afterlife), redigert av Terence Dooley og innledning av Hermione Lee (2005)

 Brev 
 So I Have Thought of You. The Letters of Penelope Fitzgerald, redigert av Terence Dooley og forord av A. S. Byatt (2008)

 Referanser 

 Eksterne lenker 
 «Penelope Fitzgerald: Dedicated to Her Life and Work», eget nettsted dedikert forfatteren
 «Penelope Fitzgerald», The Guardian
 «How did she do it?», Julian Barnes, The Guardian, 26. juli 2008
 «The Unknown Penelope Fitzgerald», The Times
 «Fitzgerald, Penelope», Britannica Student Encyclopedia (2006).
 Meet the Writers: Penelope Fitzgerald, Barnes and Noble.
 Penelope Fitzgerald Collection , Additional Papers

Kategori:Engelske forfattere